Kovács Klaudia többszörös díjnyertes szociopolitikai, történelmi dokumentumfilm-thrillerje A lyukas zászló (eredeti címe: "Torn from the Flag") a kommunizmus nemzetközi hanyatlásáról és az 1956-os magyar forradalom viszonyáról szól. Az 1945-től 1991-ig tartó időszakot mutatja be és az akkori nagyhatalmak közötti rivalizálást. Az 1956-os magyar forradalmat, mint a kommunista rendszer későbbi hanyatlásának katalizátorát ábrázolja, mely egyben kiemelkedő fordulópont volt a demokrácia felé vezető úton is.